**«Ленинград блокадата» тиэмэҕэ**

**8-9, 10-11 кылаастарга уруогу таһынан дьарык**

**Дьарык сыала**: Аҕа дойду сэриитин кэмигэр Ленинград блокадатын хорсун санаа, патриотизм холобурун быһыытынан сыаналаан, оҕону-ыччаты Россия историятын кэрдиис кэмин геройдарыгар үтүө өйдөбүлү иҥэрии.

**Үөскэтиллэр сыаннастар**: судаарыстыба историятын кэрдиис кэмин устата буолбут суолталаах түгэннэри ыччат өйүгэр-санаатыгар иҥэрии, көлүөнэлэр утумнааһыннара, патриотизм, Ийэ дойдуга таптал.

**Дьарык кээмэйэ**: 30 минут.

**Дьарык бэриллэр ньымата**: мультимедийнэй матырыйаалы (видеоролик, презентация) туһанан, эвристическэй кэпсэтиини ыытыы, матырыйаалы анаарыы, анаалыстааһын.

**Туһаныллар матырыйаал көрүҥэ:**

− сценарий,

− видеороликтар,

− презентация.

**Дьарык структурата.**

**1 чааһа. Мотивация.**

Бу суолталаах түгэн туһунан кэпсэтии. Аҕа дойду сэриитин кэмигэр героизс уонна патриотизм өйдөбүллэрэ. «Олох туһугар хорсун быһыы» диэн тугуй?

**2 чааһа. Сүрүн чааһа.**

Видеороликтары көрүү. Көрүү кэмигэр бөлөҕүнэн үлэ. Көрбүт матырыйааллар тиэмэлэринэн кэпсэтии.

**3 чааһа. Түмүк.**

Дьарыгы түмүктээһин, рефлексия.

**Дьарык сценария**

**1 чааһа. Мотивация** (3 мүнүүтэ)

**Учуутал**. Билигин оскуола ахсын “Сүдү суолталааҕы кэпсэтии” (Разговоры о важном) патриоттуу тыыҥҥа иитэр кылаас чаастара, тэрээһиннэр саҕаланнылар. Саха сирэ Россияны кытта быстыбат ситимнээҕин устуоруйабыт туоһулуур. Олортон биир ыар түгэнинэн 872 күннээх Ленинград куорат блокадата буолар. Бу блокадаҕа 34 эдэркээн саха устудьуон оҕолоро түбэһэн, сорохторо тыыннаах ордубатахтара.

Оҕолоор, эһиги Ленинград блокадатын туһунан тугу билэҕит?

**(Үөрэнээччилэр хоруйдууллар).**

**Учуутал**. Оҕолор, эһиги олус сөпкө этэҕит, туох буолбутун билэр эбиккит. Билигин Ленинград блокадатын туһунан подкаст истиэхпит.

**Подкаст (5 мүн)**

**2 чааһа. Сүрүн** ( 15 мүнүүтэ).

**Учуутал.** Ол устудьуоннартан биирдэстэринэн Чурапчы олохтооҕо **Анастасия Тихоновна Старостина** буолар**.** Кини туһунан хос сиэнэ Дьокуускай к. 33 №-дээх оскуолатын II кылааһын үөрэнээччитэ **Мия Фёдорова** «Бэлэм буол» сурунаалга» суруйбута (учуутал сурунаалы көрдөрөр). Билигин бу суруйуунан сирдэтэн, Дьааҥы улууһун Боронук оскуолатын 9 кылааһын үөрэнээччитэ Ливия Другина видеоҕа кэпсиирин истиэхпит.

**Видеону көрүү.**

**Учуутал.** Оҕолоор, истибиккит курдук, бу театральнай институт устудьуоннара 34 оҕо эбиттэр.

Кинилэр ааттара бу бааллар. Манна улуустара, төрөөбүт дойдулара эмиэ сурулла сылдьар. Көрүөҕүҥ эрэ биһиги улууспутуттан барбыт устульуон баар эбит дуо?

Авелов Михаил Николаевич – Сунтаар.

Алексеев Михаил Николаевич – биллибэт

Борисов Георгий Иванович - Хаҥалас

Борисова Пелагея Дмитриевна - Хаҥалас

Будищева Мария Андреевна – Өлүөхүмэ

Бурнашев Михаил Алексеевич - Уус-Алдан

Винокуров Кив Федорович – биллибэт

Гаврильев Макар Михайлович - Хаҥалас

Гаврильева Ксения Васильевна - Хаҥалас

Ермолаев Михаил Александрович – Мэҥэ Хаҥалас

Захарова Мария Егоровна – Дьокуускай

Иванов Мирон Максимович – Ньурба

Катаев Николай Гаврильевич – Сунтаар

Климентов Михаил Захарович (Александрович) – Амма

Ларионова Анастасия Петровна – Дьокуускай

Монастырева Татьяна Матвеевна – Нам

Мыреев Егор Иванович – Ленскэй

Неустроев Федор Герасимович – Уус-Алдан

Николаев Михаил Васильевич – Ньурба

Ноговицын Петр Прокопьевич – Хаҥалас

Павлова Вера Дмитриевна - Хаҥалас

Попов Александр Андреевич – Ньурба

Попов Афанасий Ильич – Дьокуускай

Попов Исай Васильевич – Сунтаар

Саморцев Тимофей – Ленскэй

Самсонова Евдокия Петровна – биллибэт

Смогайло Никанор Иосифович – Өлүөхүмэ

Старостина Анастасия Тихоновна – Чурапчы

Тимофеев Степан Иванович – Мэҥэ Хаҥалас

Трифонов Дмитрий Николаевич – Амма

Федотов Иван Петрович — Хаҥалас

Черемкин Максим Дмитриевич – Муома

Чусовской Георгий Николаевич – Ньурба

Ядрихинская Татьяна Кондратьевна – Нам

**Учуутал.** Бу оҕолортон сорохторо 18 саастарын да туола иликтэр этэ. Онон эһиги, аныгы көлүөнэ, кинилэр туолбатах ыра санааларын толорон, дойдугутугар туһалаах дьон буола үүнэр-сайдар соруктааххыт.

**Учуутал.**  Ленинград блокадата элбэх киһи олоҕун ыарахан турукка киллэрбитэ. Дьон сэргэ бэйэ бэйэлэригэр көмөлөһөр буолбуттара – истиэнэлэргэ сурук хааллараллара, куоракка туох да ас, бородуукта сатаан кэлбэт буолбута. Улэһиттэргэ күҥҥэ 600 грамм килиэп, оҕолорго 300 грамм бэриллэр буолбут. Онтон сыыйа өссө кыччаабыт, улэһиттэргэ 250 грамм, онтон ордугун үллэрэрэн биэрэллэрэ. Сиһилии видеоҕа көрүөххэйиҥ.

**Видеону көрүү. (блокадница 4 мүн)**

**Учуутал*.*** Оҕолоор, ити көрбүккүтүттэн уонна истибиккититтэн ханнык боппуруостар үөскээтилэр эһиэхэ?

***(Оҕолор ыйыталлар, учуутал уонна ким баҕалаах, билэр оҕо ити ыйытыыларга хоруйдууллар)***

Учуутал. Билигин бөлөхтөрүнэн үлэлиэхпит. *«Ленинград блокадатыгар дьон тыыннаах хаалалларыгар туох көмө буолбутай?» диэн тиэмэни ырытабыт уонна санаабытын үллэстэбит. Бэйэҕитин ити устудьуоннар оннуларыгар туруоран көрүҥ, эһиги бу түгэҥҥэ хайдах дьаһаныаххыт этэй? (учуутал бу түгэҥҥэ киһи хаачыстыбатын быһаарар тыллары этэн көмөлөһөн биэрэрэ ордук)*

**3 чааһа. Түмүктүүр рефлексия.**

**Учуутал**. Дойдубут геройдуу историятын туһунан өйдөбүл хас биирдиибитигэр сүҥкэн суолталаах. Блокада килиэбин эбэтэр Олох суолун туһунан умнарбыт табыллыбат. Ленинград блокадата советскай норуот хорсун быһыытын, фашист өстөөҕүн утары охсуһуутун холобурунан буолар. Оҕолоор, эһиги туох дии саныыгытый, хайдах гынан биһиги бу өйдөбүлү кэлэр көлүөнэҕэ хаалларыахпытын сөбүй? Ханнык дьайыынан?

**(Үөрэнээччилэр хоруйдууллар)**